เอ็มดีกสิกร ชี้ความกังวลของนักลงทุนญี่ปุ่นเป็นเรื่องต้องรับฟัง
นายประสาร ไตรรัตน์วรกุล กรรมการผู้จัดการ ธนาคารกสิกรไทย กล่าวว่า&nbsp;กรณีนักลงทุนญี่ปุ่นแสดงความเป็นห่วงเรื่องการลงทุนของไทย ถือเป็นคำเตือนที่ต้องรับฟัง และเป็นบทเรียนที่ผู้บริหารราชการแผ่นดินต้องนำไปแก้ไข แต่ไม่ต้องถึงขั้นกังวล เพราะไทยมีข้อดีอีกหลายอย่างต่อนักลงทุน อย่างไรก็ดี ถ้ามีคำท้วงมาอย่างนี้ ชะล่าใจไม่ได้
7 ม.ค. 2553

นายประสาร ไตรรัตน์วรกุล กรรมการผู้จัดการ ธนาคารกสิกรไทย กล่าวว่า กรณีนักลงทุนญี่ปุ่นแสดงความเป็นห่วงเรื่องการลงทุนของไทย ถือเป็นคำเตือนที่ต้องรับฟัง และเป็นบทเรียนที่ผู้บริหารราชการแผ่นดินต้องนำไปแก้ไข แต่ไม่ต้องถึงขั้นกังวล เพราะไทยมีข้อดีอีกหลายอย่างต่อนักลงทุน อย่างไรก็ดี ถ้ามีคำท้วงมาอย่างนี้ ชะล่าใจไม่ได้ 
นายประสาร กล่าวว่า สำหรับธนาคารกสิกรไทยตั้งเป้าหมายสินเชื่อปีนี้โต 7-9% มาจากสินเชื่อรายใหญ่ 2-4% เอสเอ็มอี 8-10% และลูกค้ารายย่อย 15-16% โดยธุรกิจที่น่าจะไปได้ดี คือ การค้าระหว่างประเทศ ที่ได้ดีจากการฟื้นตัวของเศรษฐกิจโลก และสินค้าเกษตร ที่จะมีราคาสูงขึ้น
ทั้งนี้ ในมุมมองเกี่ยวกับดอกเบี้ยนโยบาย ยังคงมองจุดเดิมว่าจะปรับขึ้นหลังจากครึ่งหลังของปีไปแล้ว ครั้งละ 0.25% รวมแล้ว 0.75% ซึ่งนักเศรษฐศาสตร์บางคนห่วงว่าถ้าไม่ปรับขึ้นดอกเบี้ยนโยบายอาจทำให้เกิดภาวะฟองสบู่จากราคาสินค้าโภคภัณฑ์ที่ปรับตัวขึ้น